Suzbijanje štetočina u objektu provodi ovlaštena tvrtka za provedbu mjera deratizacije i dezinsekcije s kojom je potpisan **Ugovor o poslovnoj suradnji**.

Tijekom provođenja mjera deratizacije i dezinsekcije izvođač je dužan:

* napraviti pregled površina i prostora (odrediti opće stanje istih, vrstu štetnika i stupanj infestacije, utvrditi hranilišta i ekološke niše štetnika, stupanj nastale štete, mjere za uništavanje, zaustavljanje rasta i uklanjanje štetnika),
* izraditi dokumentaciju (preporuke za sanaciju prostora i površina, preporuke za edukaciju korisnika usluge informativne letke i upute),
* izraditi Plan provedbe obaveznih mjera deratizacije i dezinsekcije (popis sredstava i površina/prostora gdje će se koristiti, način na koji će se koristiti, rokove izvršavanja mjera deratizacije i dezinsekcije, mjere opreza i zaštite osoba, prostora i okoliša, prijedlog mjera za izvršavanje popravaka u tijeku provedbe mjera deratizacije i dezinsekcije),
* obavljati nadzor nad provedenim mjerama deratizacije i dezinsekcije (prosudba uspjeha provedenih mjera anketom korisnika usluge i praćenjem infestacija).

Izvođač po završetku provedenih aktivnosti ostavlja potvrdu o istima (*Potvrda o provedenim mjerama deratizacije i dezinsekcije*) koja se arhivira kod Voditelja objekta.

Potvrda mora sadržavati podatke o:

* utrošenim sredstvima (količina, koncentracija, kemijski naziv, djelatna tvar),
* opisu rada, načinu primjene sredstava,
* veličini infestacije,
* vrsti štetnika i mjere koja se izvodi,
* datum izvršenih mjera deratizacije i dezinsekcije,
* pečat ovlaštene tvrtke ili potpis odgovorne osobe,
* podatke o izvođaču (naziv, adresa, telefon, faks, e-mail adresa),
* potpis ili pečat korisnika usluge.

Tvrtka (izvođač mjera deratizacije i dezinsekcije) ima dozvolu Ministarstva zdravstva i socijalne skrbi za obavljanje obvezatnih mjera dezinfekcije, dezinsekcije i deratizacije. Sva sredstva koja se koriste za mjere dezinfekcije, dezinsekcije i deratizacije imaju sigurnosno-tehničke listove.

U objektu postoji *Shema postavljenih deratizacijskih kutija (unutar objekta, vanjski prsten oko objekta i vanjski prsten površine na kojoj je objekt)* koju je izradio Izvođač mjera deratizacije i dezinsekcije.

Provedba preventivnih mjera deratizacije i dezinsekcije provodi se na razini od **minimalno dva puta godišnje**, sukladno *Planu provedbe mjera deratizacije i dezinsekcije za tekuću godinu* kojega je izradio Izvođač mjera deratizacije i dezinsekcije.

Odgovorna osoba za provedbu preventivnih mjera za suzbijanje štetnika (kontrola prisutnosti štetnika i kontakt s izvođačima) u objektu i arhiviranje zapisa je Voditelj objekta. Kontrolu prisutnosti štetnika potrebno je izvršiti najmanje jednom mjesečno.

Ako se primijeti i jedna jedinka štetnika Voditelj objekta poziva Izvođača DDD mjera s kojim je potpisan Ugovor o poslovnoj suradnji i zahtjeva provedbu korektivnih mjera deratizacije i dezinsekcije.

Monitoring infestacije štetočinama obavlja Voditelj objekta, na razini od 1 x mjesečno i nakon provedenog monitoringa, navedeno evidentira u *Evidenciju infestacije štetočinama*.

Potpis (Voditelj objekta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veza s ostalim dokumentima:

1. Evidencija infestacije štetočinama